

**"САІ-Қазақстан" Орталық Азиялық инвестициялық компаниясының тікелей инвестицияларына қолдау көрсету туралы**

Қазақстан Республикасы Үкіметінің қаулысы 2000 жылғы 27 қазан N 1622

      Қазақстан Республикасының экономикасына тікелей инвестициялар тарту және мемлекеттік қолдау шараларын көрсету мақсатында Қазақстан Республикасының Үкіметі қаулы етеді:   
      1. Қазақстан Республикасының Инвестициялар жөніндегі агенттігі Қазақстан Республикасының заңнамасында белгіленген тәртіппен:   
      1) Қазақстан Республикасының Үкіметі атынан "САІ-Қазақстан" Орталық Азиялық инвестициялық компаниясымен өзара ынтымақтастық туралы меморандумға қол қойсын;   
      2) Экономиканың басым секторларында тікелей инвестицияларды жүзеге асыру кезінде "САІ-Қазақстан" Орталық Азиялық инвестициялық компаниясына мемлекеттік қолдау шараларын көрсетсін.   
      2. Инвестицияларды жүзеге асыру кезінде Астана, Алматы қалаларының

және Оңтүстік Қазақстан облысының әкімдері Қазақстан Республикасының

заңнамасында белгіленген тәртіппен "САІ-Қазақстан" Орталық Азиялық

инвестициялық компаниясына жәрдем көрсетсін.

     3. Осы қаулының орындалуын бақылау Қазақстан Республикасы

Премьер-Министрінің орынбасары Е.Ә. Өтембаевқа жүктелсін.

     4. Осы қаулы қол қойылған күнінен бастап күшіне енеді.

     Қазақстан Республикасының

         Премьер-Министрі

Оқығандар:

     Багарова Ж.А.

     Омарбекова А.Т.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК